ᱠᱷᱟᱡᱽᱱᱟ

thumb

ᱠᱷᱟᱡᱽᱱᱟ ᱫᱚ ᱠᱟᱹᱣᱰᱤ ᱠᱟᱱᱟ, ᱡᱟᱦᱟᱸ ᱫᱚ ᱥᱚᱨᱠᱟᱨ ᱴᱷᱮᱱ ᱮᱢ ᱦᱩᱭᱩᱜᱼᱟ ᱾
 ᱱᱚᱶᱟ ᱠᱟᱹᱣᱰᱤ ᱫᱚ ᱥᱚᱨᱠᱟᱨ ᱞᱟᱹᱜᱤᱫ ᱠᱟᱹᱢᱤ ᱠᱟᱱ ᱦᱚᱲ ᱠᱚ ᱮᱢᱟᱠᱚᱣᱟ, ᱚᱱᱟ ᱥᱟᱶᱛᱮ ᱥᱚᱨᱠᱟᱨ ᱦᱚᱲ ᱠᱚᱣᱟᱜ ᱵᱷᱟᱹᱞᱟᱹᱭ ᱞᱟᱹᱜᱤᱫᱽᱼᱮ ᱠᱷᱟᱨᱪᱟᱭᱟ ᱾ ᱱᱚᱶᱟ ᱠᱟᱹᱣᱰᱤ ᱛᱮᱜᱮ ᱯᱷᱟᱹᱫᱽ, ᱯᱟᱞᱴᱚᱱ ᱮᱢᱟᱱ ᱠᱟᱹᱢᱤ ᱠᱟᱱ ᱦᱚᱲ ᱠᱚ ᱮᱢᱟ ᱠᱚᱣᱟ ᱾  ᱥᱮᱪᱮᱫ, ᱨᱟᱱᱼᱢᱩᱜᱟᱹᱱ ᱥᱟᱶᱛᱮ ᱡᱟᱦᱟᱸᱱᱟᱜ ᱠᱚ ᱛᱮᱭᱟᱨ ᱟᱨᱵᱟᱝ ᱟᱹᱨᱩ ᱨᱩᱣᱟᱹᱲ ᱡᱮᱢᱚᱱ ᱚᱲᱟᱜ ᱠᱚ, ᱦᱚᱨ ᱠᱚ, ᱯᱚᱞ  ᱮᱢᱟᱱ ᱮᱢᱟᱱ ᱠᱚ ᱞᱟᱹᱜᱤᱫ ᱦᱚᱸ ᱠᱷᱟᱨᱪᱟᱜᱼᱟ᱾

 ᱠᱡᱷᱟᱡᱽᱱᱟ ᱨᱮᱱᱟᱜ ᱞᱮᱠᱟᱱ 
ᱟᱭᱢᱟ ᱞᱮᱠᱟᱱ ᱠᱷᱟᱡᱽᱱᱟ ᱢᱮᱱᱟᱜᱼᱟ, ᱚᱱᱟᱠᱚ ᱞᱟᱛᱟᱨ ᱨᱮ ᱚᱞ ᱮᱱᱟ ᱺᱼ
 ᱠᱚᱢᱯᱟᱹᱱᱤ ᱨᱮᱱᱟᱜ ᱟᱨᱡᱟᱶ ᱪᱮᱛᱟᱱ ᱮᱢᱚᱜ ᱠᱟᱱ ᱠᱷᱟᱡᱽᱱᱟ ᱫᱚ ᱠᱚᱨᱯᱚᱨᱮᱴ ᱠᱷᱟᱡᱽᱱᱟ ᱠᱚ ᱢᱮᱛᱟᱜ ᱠᱟᱱᱟ ᱾
 ᱢᱤᱫ ᱦᱚᱲᱟᱜ ᱟᱨᱡᱟᱣ ᱠᱟᱹᱣᱰᱤ ᱪᱮᱛᱟᱱ ᱨᱮ ᱞᱟᱜᱟᱣᱜ ᱠᱟᱱ ᱠᱷᱟᱡᱽᱱᱟ ᱫᱚ ᱟᱨᱡᱟᱣ ᱠᱷᱟᱡᱽᱱᱟ ᱵᱟᱝᱢᱟ ᱤᱱᱠᱚᱢ ᱠᱷᱟᱡᱽᱱᱟ ᱠᱚ ᱢᱮᱛᱟᱜᱼᱟ ᱾
 ᱢᱤᱫ ᱦᱚᱲᱟᱜ ᱠᱤᱨᱤᱧ ᱪᱮᱛᱟᱱ ᱨᱮᱱᱟ  ᱠᱷᱟᱡᱽᱱᱟ ᱠᱟᱹᱣᱰᱤ ᱫᱚ ᱟᱹᱠᱷᱨᱤᱧ ᱠᱷᱟᱡᱽᱱᱟ ᱵᱟᱝᱢᱟ ᱥᱮᱞᱥ ᱴᱮᱠᱥ ᱠᱚ ᱢᱮᱛᱟᱜᱼᱟ ᱾
 ᱢᱤᱫ ᱦᱚᱲᱟᱜ ᱟᱯᱱᱟᱨ ᱟᱠᱟᱫ ᱫᱷᱚᱱ ᱪᱮᱛᱟᱱ ᱨᱮᱱᱟᱜ ᱠᱷᱟᱡᱽᱱᱟ ᱫᱚ ᱫᱷᱚᱱ ᱠᱷᱟᱡᱽᱱᱟ ᱵᱟᱝ ᱯᱨᱚᱯᱚᱨᱴᱤ ᱴᱮᱨᱥ ᱠᱚ ᱢᱮᱛᱟᱜᱼᱟ, ᱚᱱᱟ ᱡᱤᱱᱤᱥ ᱠᱚ ᱡᱮᱢᱚᱱ ᱚᱲᱟᱜ, ᱡᱟᱜᱟ ᱮᱢᱟᱱ ᱾
 ᱚᱯᱷᱤᱥᱤᱭᱟᱞ ᱠᱟᱜᱚᱡᱽᱼᱯᱚᱛᱚᱨ ᱛᱮᱭᱟᱨ ᱡᱚᱷᱟᱜ ᱠᱚ ᱤᱫᱤᱭᱮᱫ ᱠᱷᱟᱡᱽᱱᱟ ᱫᱚ ᱥᱴᱟᱢᱯ ᱰᱤᱣᱴᱤᱡᱽ ᱠᱚ ᱢᱮᱛᱟᱜ ᱠᱟᱱᱟ ᱾
 ᱢᱤᱫ ᱦᱚᱲ ᱜᱚᱡ ᱞᱮᱱ ᱨᱮ ᱡᱟᱦᱟᱸ ᱠᱷᱟᱡᱽᱱᱟ ᱠᱚ ᱮᱢ ᱮᱫᱟ ᱚᱱᱟ ᱫᱚ ᱤᱱᱦᱮᱨᱤᱴᱮᱱᱥ ᱟᱨᱵᱟᱝ ᱤᱥᱴᱮᱴ ᱴᱮᱠᱥ ᱠᱚ ᱢᱮᱛᱟᱜᱼᱟ ᱾

ᱱᱚᱣᱟ ᱠᱚ ᱦᱚᱸ ᱯᱮ ᱛᱷᱚᱠ ᱨᱮ ᱠᱚ ᱦᱟᱹᱴᱤᱧ ᱟᱠᱟᱫᱼᱟ  
 ᱯᱷᱞᱟᱴ ᱴᱮᱠᱥᱮᱥ: ᱡᱚᱛᱚ ᱦᱚᱲ ᱜᱮ ᱥᱚᱢᱟᱱ ᱥᱟᱭᱠᱚᱨᱟ ᱠᱷᱟᱡᱽᱱᱟ ᱮᱢ ᱦᱩᱭ ᱟᱠᱚᱣᱟ ᱾ ᱨᱩᱥᱤᱭᱟ ᱨᱮ ᱯᱷᱞᱟᱴ ᱤᱱᱠᱚᱢ ᱴᱮᱠᱥ ᱢᱮᱱᱟᱜᱼᱟ ᱟᱨ ᱡᱚᱛᱚ ᱦᱚᱲ ᱑᱓% ᱴᱮᱠᱥ ᱮᱢ ᱦᱩᱭ ᱟᱠᱚ ᱠᱟᱱᱟ ᱾
 ᱯᱨᱚᱜᱨᱮᱥᱤᱵᱽ ᱴᱮᱠᱥᱮᱥ: ᱵᱟᱹᱲᱛᱤ ᱠᱟᱹᱣᱰᱤ ᱟᱨᱡᱟᱣ ᱟᱠᱟᱠ ᱦᱚᱲᱫᱚ, ᱵᱟᱹᱲᱛᱤ ᱜᱮ ᱠᱷᱟᱡᱽᱱᱟ ᱮᱢ ᱦᱩᱭ ᱟᱠᱚᱣᱟ, ᱱᱚᱣᱟ ᱨᱟᱭ ᱫᱚ ᱟᱭᱢᱟ ᱫᱤᱥᱚᱢ ᱨᱮᱜᱮ ᱢᱮᱱᱟᱜᱼᱟ ᱾
 ᱨᱤᱜᱽᱨᱮᱥᱤᱵᱽ ᱴᱮᱠᱥᱮᱥ: ᱦᱚᱲ ᱠᱚᱢ ᱠᱚ ᱟᱨᱡᱟᱣᱟ ᱢᱮᱱᱠᱷᱟᱱ ᱵᱟᱹᱲᱛᱤ ᱠᱷᱟᱡᱽᱱᱟ ᱮᱢ ᱦᱩᱭᱩᱜᱼᱟ, ᱱᱚᱣᱟ ᱫᱚ ᱨᱤᱜᱽᱨᱮᱥᱤᱵᱽ ᱴᱮᱠᱥ ᱠᱚ ᱢᱛᱟᱜᱼᱟ ᱾ ᱟᱹᱠᱷᱨᱤᱧ ᱠᱷᱟᱡᱽᱱᱟ ᱫᱚ ᱨᱤᱜᱽᱨᱮᱥᱤᱵᱽ ᱠᱷᱟᱡᱽᱱᱟ ᱠᱚ ᱢᱮᱛᱟᱜ ᱠᱟᱱᱟ, ᱪᱮᱫᱟᱜ ᱥᱮ ᱠᱚᱢ ᱟᱨᱡᱟᱣᱮᱱ ᱦᱚᱲ ᱫᱚ ᱵᱟᱹᱲᱛᱤ ᱜᱮ ᱮᱢ ᱦᱩᱭ ᱟᱠᱚ ᱠᱟᱱᱟ, ᱠᱤᱥᱟᱹᱬ ᱦᱚᱲ ᱠᱚ ᱡᱚᱠᱷᱟ ᱨᱮ ᱾

ᱟᱭᱢᱟ ᱞᱮᱠᱟᱱ ᱵᱷᱮᱯᱮᱫ ᱠᱷᱟᱡᱽᱱᱟ ᱮᱢ
ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟᱨᱤᱱ ᱥᱚᱨᱠᱟᱨ ᱵᱷᱮᱯᱮᱫ ᱟᱨᱟᱭᱢᱟ ᱠᱷᱟᱡᱽᱱᱟ ᱠᱚ ᱤᱫᱤᱭᱮᱫᱼᱟ ᱾
 ᱡᱩᱢᱤᱫᱽ ᱯᱚᱱᱚᱛ ᱨᱮ, ᱫᱟᱹᱭᱠᱟᱹ ᱞᱮᱠᱟᱛᱮ, ᱡᱟᱹᱛᱤᱭᱟᱹᱨᱤ ᱥᱚᱨᱠᱟᱨ ᱟᱨᱡᱟᱣᱣᱠᱷᱟᱡᱽᱱᱟ ᱤᱫᱩᱭᱟᱭ, ᱟᱨᱦᱚᱸ ᱯᱚᱱᱚᱛ ᱥᱚᱨᱠᱟᱨᱟᱜ ᱟᱨᱡᱟᱣ ᱟᱨᱵᱟᱝ ᱟᱹᱠᱷᱨᱤᱧ ᱠᱷᱟᱡᱽᱱᱟ ᱢᱮᱱᱟᱜᱼᱟ ᱟᱨᱵᱟᱝᱠᱷᱟᱱ ᱵᱟᱱᱟᱨ ᱦᱚᱸ ᱟᱨ ᱱᱟᱜᱟᱨ ᱨᱮᱦᱚᱸ ᱟᱹᱠᱷᱨᱤᱧ ᱠᱷᱟᱡᱽᱱᱟ ᱵᱟᱝᱠᱷᱟᱱ ᱫᱷᱚᱱ ᱠᱷᱟᱡᱽᱱᱟ ᱢᱮᱱᱟᱜᱼᱟ ᱾ ᱟᱹᱠᱷᱨᱤᱧ ᱠᱷᱟᱡᱽᱱᱟ ᱫᱚ ᱡᱚᱛᱚ ᱫᱤᱥᱚᱢ ᱨᱮ ᱵᱷᱮᱯᱮᱫ ᱜᱮᱭᱟ ᱾

ᱥᱮᱫᱟᱭ
ᱥᱮᱫᱟᱭ ᱫᱚ ᱢᱤᱫ ᱱᱟᱜᱟᱨ ᱵᱟᱝᱠᱷᱟᱱ ᱴᱷᱟᱶ ᱮᱴᱟᱜ ᱴᱷᱟᱶ~ᱮ ᱟᱴᱟᱠᱟ (attack) ᱟᱨ ᱚᱸᱰᱮᱱ ᱠᱚ ᱦᱚᱲ ᱠᱷᱟᱡᱽᱱᱟ ᱮᱢ ᱦᱩᱭ ᱟᱠᱚᱟ ᱾ ᱚᱸᱰᱮᱱ ᱠᱚ ᱦᱚᱲ ᱠᱟᱹᱣᱰᱤ ᱵᱟᱝᱠᱷᱟᱱ ᱡᱟᱦᱟᱸᱱ ᱡᱤᱱᱤᱥ ᱮᱢ ᱦᱩᱭ ᱟᱠᱟᱣᱟ ᱮᱱᱠᱷᱟᱱ ᱵᱟᱠᱚ ᱟᱴᱟᱠ ᱠᱚᱣᱟ ᱾ ᱰᱮᱱᱤᱜᱮᱞᱰ ᱫᱚ ᱧᱩᱛᱯᱢᱟᱱᱟᱜ ᱴᱨᱤᱵᱩᱴ (tribute) ᱛᱟᱦᱮᱸ ᱠᱟᱱᱟ, ᱩᱱ ᱡᱚᱠᱷᱟᱜ ᱰᱮᱱᱢᱟᱨᱠ ᱨᱤᱱ ᱦᱚᱲ ᱟᱫᱷᱟ ᱤᱝᱞᱚᱸᱰ ᱠᱚ ᱡᱤᱛᱠᱟᱹᱨ ᱞᱮᱫ ᱛᱟᱦᱮᱸᱫ  ᱟᱨ ᱤᱝᱞᱤᱥ ᱦᱚᱲ ᱢᱤᱫ ᱦᱟᱡᱟᱨ ᱨᱩᱯᱟᱹ (silver) ᱠᱟᱹᱣᱰᱤ  ᱮᱢ ᱦᱩᱭᱟᱫ ᱠᱚ ᱛᱟᱦᱮᱸᱫ ᱾
 ᱵᱟᱨᱦᱮ ᱡᱚᱱᱚᱲ 

 WikiCPA.com tax articles 
 Tax Rates and Tax Revenue by Seth J. Chandler and 
Per Unit Tax by Fiona Maclachlan, Wolfram Demonstrations Project
http://www.bharat.gov.in/citizen/taxes.php

ᱥᱟ.ᱠᱷᱭᱟ.ᱛ

ᱛᱷᱚᱠ:!Main category